ლუსი კოტონი

ლუსი კოტონი (29 აგვისტო, 1895 — 12 დეკემბერი, 1948) — ამერიკელი მსახიობი. გამოჩნდა 12 ფილმში 1910 წლიდან 1921 წლამდე.
ბიოგრაფია
კოტონი ჰიუსტონში, ტეხასის შტატში დაიბადა და მაიამი ბიჩში, ფლორიდაში გარდაიცვალა.Lucy Cotton Dead; Was Broadway Star, The New York Times, December 13, 1948Petit, Don (13 December 1948) Princess Took Fatal Tablets While Ill , The Miami News, pp. 1A, 16A, Retrieved October 27, 2010 თინეიჯერობის ასაკში ნიუ-იორკში ჩავიდა და ბროდვეის დადგმა „კვაკერი გოგონას“ მომღერალთა გუნდის უმნიშვნელო წევრის როლს ასრულებდა. 1915 წელს კოტონი პარკის თეატრში, ნიუ-იორკში, დადგმა „პოლიგამიაში“ გამოჩნდა. 1919 წელს ითამაშა პიესაში „ზევით, მეიბელის ოთახში“.(13 December 1948) Highlight Episodes In Showgirl-to-Princess Career..., The Miami News, p. 1B, Retrieved October 27, 2010

მისი პოპულარობის გამო პრესა მის პირად ცხოვრებას დიდ ყურადღებას აქცევდა. 1924 წელს გათხოვდა ედვარდ რასელ ტომასზე, „ნიუ-იორკის მორნინგ ტელეგრაფის“ გამომცემელზე. ედვარდი ორი წლის შემდეგ, 1926 წლის ივლისში გარდაიცვალა(7 July 1926) E. R. Thomas, Noted Sportsman, Dies, The New York Times, Retrieved October 27, 2010 და ქვრივს პატარა ქალიშვილი, ლუცეტა, და 27 მილიონი დოლარი დაუტოვა.Murrell, Muriel V. Miami, a backward glance, Ch.16 (2003)() (book chapter dedicated to actress) ამის შემდეგ ლუსი სამჯერ გათხოვდა: ლიტონ გრეი ამენტზე (1927 წლიდან 1930 წლამდე), ადვოკატ ჩარლზ ჰან უმცროსზე (1931 წლიდან 1932 წელს განქორწინებამდე) და მანჰეტენის მიწისქვეშა ინსტალაციების კომპანიის პრეზიდენტ უილიამ მ. მაგრაუზე (1932 წლიდან 1941 წლამდე). საბოლოოდ ის ცოლად გაჰყვა ქართველ-რუს თავად ვლადიმერ ერისთავ-ჩიჩერინს (დაქორწინდნენ 1941 წლის 15 ივნისს, ნიუ-იორკის რუსულ მართლმადიდებლურ ეკლესიაში).

კოტონის გარდაცვალების შემდეგ, მისმა ქალიშვილმა, ლუცეტა კოტონ ტომასმა (რომელმაც სახელი შეიცვალა და მერი ფრანცეს ტომასი დაირქვა) გადაწყვიტა რომ დედისათვის მაიამიში კრემაცია ჩაეტარებინა, და მისი ფერფლი ნიუ-იორკში გადაგზავნა, სადაც მისთვის პანაშვიდი მოეწყო.
მნიშვნელოვანი ფილმოგრაფია
„გაქცეული“ (1910);
„უსულო ცხოვრება“ (1915);
„ხელგაშლილი ცოლი“ (1918);
„გაფუჭებული მელოდია“ (1919);
„სიყვარულის სასწაული“ (1919);
„ცოდვა, რომელიც მისი იყო“ (1920);
„მომატყუებელი ლედი“ (1920);
„ეშმაკი“ (1921);
„კაცი, ვინც“ (1921);
„მოჩურჩულე ჩრდილები“ (1921);
რესურსები ინტერნეტში

სქოლიო

კატეგორია:დაბადებული 1895
კატეგორია:დაბადებული 29 აგვისტო
კატეგორია:გარდაცვლილი 1948
კატეგორია:გარდაცვლილი 12 დეკემბერი
კატეგორია:ამერიკელი ქალი კინომსახიობები
კატეგორია:ამერიკელი მუნჯი კინოს ქალი მსახიობები
კატეგორია:XX საუკუნის ამერიკელი ქალი მსახიობები